Mys. — Pergamon — Hellenistic period
Region: Asia Minor — Mysia [Kaïkos], Pergamon

αυ[------] λ[---]εης-[---] αυτον [---]ησι μο[υσα] ποτ αρρητ[ου]ς θηκα[ο] γεινα[μενη]. α[ι]δε τοι αμφιλογον μυθων περι δη[ριν ε]θεντο σμυρνα τε και γαιης οινοπιωνος ε[δ]ος και κολοφων κυμη τε. μετα πτολε[ε]σσι δε πασαις αμφι σεθεν γενεης ιμερος ιεμεναις τοιον τοι κλεος αιπυ μετα ζωιοισιν αοιδης εστε περιστειχηι νυξ τε και ηελιος. τον περιδηριτον κοσμητορα θειον ομηρον λευσσετ εν ωι πασαι νεικος εθεντο πολεις σμυρνα χιος κολοφων κυμη και πασα πελασγις ελλας και νησων αστεα και τροιης. ου νεμεσις τοσσογ γαρ επι χθονι φεγγος ελαμψε μουσαων οποσον τειρεσιν ηελιος. μυριος αιολιδαισιν υπερ σεο μοχθος ομηρε κυμαιοις ιερας τ ενναεταισι χιου μυρια δε σμυρναι κολοφωνι τε νεικεα λειπεις μουνωι δε γνωστα ζηνι τεα γενεσις αιδε ματαν υλαουσι γαρ οστεον οιατε λιχνοι [α]ρπυιαι θοινας μειρομεναι σκυλακες.